CELEX: 62009CO0312
Language: ro
Date: 2010-06-17 00:00:00
Title: Ordonanța Curții (camera a șaptea) din 17 iunie 2010. # Giorgos Michalias împotriva Christina A. Ioannou-Michalia. # Cerere având ca obiect pronunțarea unei hotărâri preliminare: Anotato Dikastirio Kyprou - Cipru. # Articolul 104 alineatul (3) al doilea paragraf din Regulamentul de procedură - Regulamentul (CE) nr. 1347/2000 - Articolele 2, 42 și 46 - Cooperare judiciară în materie civilă - Competența în materie matrimonială - Aderarea unui stat la Uniunea Europeană - Procedură de divorț declanșată înainte de aderare - Domeniul de aplicare în timp al Regulamentului (CE) nr. 1347/2000. # Cauza C-312/09.

Ordonanța Curții (Camera a șaptea) din 17 iunie 2010 — Michalias/Ioannou‑Michalia
      (Cauza C‑312/09)
      „Articolul 104 alineatul (3) al doilea paragraf din Regulamentul de procedură — Regulamentul (CE) nr. 1347/2000 — Articolele 2, 42 și 46 — Cooperare judiciară în materie civilă — Competența în materie matrimonială — Aderarea unui stat la Uniunea Europeană — Procedură de divorț declanșată înainte de aderare — Domeniul de aplicare în timp al Regulamentului (CE) nr. 1347/2000”
      1.                     Cooperare judiciară în materie civilă — Competența, recunoașterea și executarea hotărârilor judecătorești în materie matrimonială
            și în materia răspunderii părintești — Regulamentul nr. 1347/2000 [Actul de aderare din 2003; Regulamentul nr. 1347/2000 al
            Consiliului, art. 2, art. 42 alin. (1) și art. 46] (a se vedea punctele 25 și 26 și dispozitivul)
      2.                     Cooperare judiciară în materie civilă — Competența, recunoașterea și executarea hotărârilor judecătorești în materie matrimonială
            și în materia răspunderii părintești — Regulamentul nr. 1347/2000 [Actul de aderare din 2003; Regulamentul nr. 1347/2000 al
            Consiliului, art. 42 alin. (2)] (a se vedea punctele 27 și 28)
      Obiectul
      
         
               Cerere de pronunțare a unei hotărâri preliminare – Anotato Dikastirio Kyprou — Competența instanțelor unui stat membru (Cipru)
                  de a interpreta și de a aplica articolul 2 alineatul (1) și articolele 42 și 46 din Regulamentul (CE) nr. 1347/2000 al Consiliului
                  din 29 mai 2000 privind competența, recunoașterea și executarea hotărârilor judecătorești în materie matrimonială și în materia
                  răspunderii părintești privind copiii comuni (JO L 160, p. 19) — Procedură de divorț declanșată de un soț în fața instanțelor
                  cipriote după intrarea în vigoare a regulamentului, însă înainte ca Ciprul să devină stat membru — Procedură de divorț declanșată
                  de un soț după 1 mai 2004 în fața instanțelor unui alt stat membru (Regatul Unit) care a fost stat membru în întreaga perioadă
                  relevantă — Soți care sunt cetățeni ciprioți și au reședința permanentă în Regatul Unit
               
            Dispozitivul
      
         
                   
               
               
                  
               
               
                  	Regulamentul (CE) nr. 1347/2000 al Consiliului din 29 mai 2000 privind competența, recunoașterea și executarea hotărârilor
                     judecătorești în materie matrimonială și în materia răspunderii părintești privind copiii comuni nu este aplicabil unei acțiuni
                     de divorț intentate în fața unei instanțe a unui stat înainte ca acesta din urmă să devină stat membru al Uniunii Europene.